google/wiki40b huggingface dataset:
Konfeksjon

Konfeksjon er klær som produseres i «serier av samme modell, laget i forskjellige størrelser.» Konfeksjon blir masseprodusert i fabrikker, og har blitt utbredt samtidig med utviklingen av symaskinen. Konfeksjon står i motsetning til skreddersydde klær.
En utbredt Nordlandshandel fra indre Romsdal var årsak til at konfeksjonsindustrien blomstret i Norge tidlig på 1900-tallet. Isfjorden er kalt konfeksjonsindustrien vugge i Norge og huser Konfeksjonsmuseet .
Ekstragalaktisk planet

En ekstragalaktisk planet er en planet som ligger utenfor vår egen galakse Melkeveien. Andre begreper som brukes for å beskrive disse er ekstragalaktisk eksoplanet og eksgaplanet.
Greenock Morton FC

Historie

Klubben ble stiftet i 1874 som Morton Football Club, og tok byens navn med i klubbnavnet i 1994 for å markere klubbens tilknytning til byen. Opprinnelsen til navnet Morton er i dag usikker, men det antas at klubben enten er oppkalt etter området Morton Terrace, der klubbens første medlemmer bodde, eller etter James Morton, en av Greenocks forretningsmenn.
Morton har brukt Cappielow Park som sin hjemmebane siden 1879, med unntak av sesongen 1882/1883, da de spilte på Ladyburn Park. De to langsidene bærer navnene Grandstand og Cowshed End. The Cowshed End er fortsatt ståtribune, noe som i dag er et særsyn på skotske stadioner i de to øverste nivåene. Klubben ble valgt inn i Scottish Football League i 1893, som en av klubbene i den nyopprettede Division 2. I 1900 ble de valgt inn i Division 1. (Det eksisterte ikke noe automatisk opp- og nedrykk på den tida.)
Mortons beste periode i ligaen var i årene rundt første verdenskrig. På de seks sesongene fra høsten 1913 til våren 1919 ble klubben ikke dårligere enn nummer 4, og i 1911 ble de nummer 2 (av 20 lag). I 1922 ble Morton cupmestre, med 1-0 over Rangers i finalen. De holdt seg i øverste divisjon til 1927.
Da serien startet opp igjen etter andre verdenskrig, ble Morton plassert i øverste divisjon, til tross for at de hadde ligget trygt plassert i 2. divisjon da krigen brøt ut. Etter en god første sesong (6.-plass av 16 lag) og cupfinaledeltakelse i 1948 (0-1 mot Rangers) gikk det dårligere etter hvert, og fra 1952 lå klubben fast på nivå 2. I 1963/1964 nådde de ligacupfinalen (0-5 mot Rangers), og fra 1967 fulgte en ny relativt stabil periode i øverste divisjon. Men da ligaen ble omstrukturert til tre divisjoner i 1975, rykket Morton ned igjen i nye First Division (nivå 2).
De neste årene vekslet klubben mellom Premier Division og First Division. Da ligaen i 1994 ble omstrukturert til fire divisjoner, rykket klubben (nå med navnet Greenock Morton) for første gang ned i Second Division (nivå 3). Etter noen nye sesonger i First Division, sendte to påfølgende nedrykk klubben ned i Third Division. De siste årene har klubben imidlertid spilt seg opp igjen, og fra 2007 spiller Greenock Morton igjen i First Division.
Archives of Sexual Behavior

Archives of Sexual Behavior er et fagfellevurdert tidsskrift på fagområdet sexologi. Det er det offisielle organet til International Academy of Sex Research.

Historie

Tidsskriftet blei etablert i 1971 av Richard Green, som var sjefredaktør fram til 2001. Etter ham overtok Kenneth J. Zucker. Tidsskriftet blir publisert av Springer Science+Business Media og er et ledende tidsskrift på sitt område.

Sammendrag og katalogisering

Archives of Sexual Behavior katalogiseres og føres opp med sammendrag i Biological Abstracts, Current Contents/Social & Behavioral Sciences, EMBASE, Family & Society Studies Worldwide, Health and Safety Science Abstracts, Index Medicus/MEDLINE, Psychological Abstracts, PsycINFO, Referativnyj Zjurnal, Risk Abstracts, Sage Family Studies Abstracts, Scopus, Sexual and Relations Theraphy, Social Sciences Citation Index, Social Science Index,Sociological Abstracts, Studies on Women & Gender Abstracts, and Violence and Abuse Abstracts. Ifølge Journal Citation Reports, var impact factor 3.66 i 2010, og tidsskriftet var dermed rangert som nummer 9 av 104 i kategorien «Klinisk psykologi» og som nummer 1 av 84 i kategorien «Tverrfaglig samfunnsvitenskap».
Xu Beihong

Liv og virke

Den første undervisningen i malerkunsten fikk han fra sin far Xu Dazhang, en selvlært yrkesmaler. Allerede i barndommen malte Xu Beihong etter forbilde av Jieziyuan-samlingen og så opp til maleren Ren Bonian. Etter et studieopphold i Japan studerte han som del av Mouvement Travail-Études europeisk malerkunst fra 1919 ved École nationale supérieure des beaux-arts de Paris, og reiste så rundt i Tyskland, Belgia, Sveits og Italia. 
I 1928 vendte han tilbake til Kina og ble professor ved Nanjinguniversitetet. Senere ledet han kunstinstituttet ved Pekinguniversitetet.
Etter grunnleggelsen av Folkerepublikken Kina ble Xu den første direktør ved Det sentrale akademi for bildende kunst.
Enrique Plantey

Sesongen 2013/14

Han deltok i alpine grener under Paralympiske vinterleker 2014, der han kom på 19.-plass i storslalåm.

Sesongen 2015/16

I Europacupen i paraalpint 2015/16 kom han på 22.-plass i storslalåmcupen, og delt 29.-plass i europacupen totalt.

Sesongen 2016/17

Han kom på 17.-plass sammenlagt i kategorien sittende under Europacupen i paraalpint 2016/17, med 139 poeng.  Han kom på tredjeplass i superkombinasjonen, 12.-plass i slalåm, 25.-plass i Super-G og 28.-plass i storslalåm. 
I Verdenscupen i paraalpint 2016/17 kom han på 30.-plass sammenlagt, og 24.-plass i storslalåmcupen. Han deltok også i VM i paraalpint 2017, og kom der på 15.-plass i slalåm og 22.-plass i super-G. Han fullførte ikke storslslåmen, og ble diskvalifisert i superkombinasjonen.

Sesongen 2017/18

Plantey representerer Argentina under Paralympiske vinterleker 2018 i Pyeongchang.
Kastoria (prefektur)

Geografi

Av fjellkjeder finner en Grammos og Voio i sørvest og Verno i nordøst.
Canal du Centre

Canal du Centre er en kanal i Belgia som forbinder elvene Maas og Schelde. den har en total lengde på 20,9 kilometer. Kanalen ble opprinnelig bygget for å transportere kull som ble utvunnet i området.
En eldre kanalseksjon mellom byene La Louvière og Thieu har fire hydrauliske båtheiser bygget mellom 1888 og 1917, som nå er innskrevet på UNESCOs verdensarvliste som Båtheisene på gamle Canal du Centre. Denne kanalseksjonen med de gamle heisene har blitt erstattet av en ny kanalstrekning med den nye båtheisen Strépy-Thieu, som var verdens største da den ble åpnet i 2002.
The Beatles (TV-serie)

The Beatles er en amerikansk animert komiserie om bandet The Beatles som gikk på ABC fra 1965 til 1967. Serien presenterte en karikert versjon av medlemmene der John Lennon var gruppens leder, Paul McCartney va den sjarmerende, George Harrison den mer introverte og Ringo Starr den enkle og snille. Starr er den eneste av de fire som hadde en tilnærmet Liverpool-aksent. Starr blie stadig ertet for manglende intelligens.
Dette var første gang ekte mennesker ble portrettert i tegnefilmserie, og det ble en øyeblikkelig hit. The Beatles selv likte ikke serien i begynnelsen, men Lennon og Harrison likte den senere. Handlingene kan minne om Scooby-Doo i sin overnaturlige stil, men handlingene kunne også ha mer teatralske og musikalske vridninger.
Legende (album)

Legende er et musikkalbum med Vidar Sandbeck, utgitt i 1992.
Knut Thomassen

Bakgrunn

Knut Thomassen var sønn av Thomas Thomassen, som var teatersjef i Stavanger da Knut ble født. Familien flyttet til Oslo (daværende Kristiania) da Thomas Thomassen ble ansatt som instruktør ved Nationaltheatret, og videre til Bergen da Thomassen fikk ansettelse som instruktør ved Den Nationale Scene. Knut Thomassen hadde derfor sin første barndom i Oslo og Bergen. I 1931 ble faren ansatt ved Det Nye Teater, og familien flyttet tilbake til Oslo.

Kunstnerisk virke

Han startet som skuespiller på Det Nye Teater i Oslo i 1939, mens han ennå var gymnasiast. I 1941 tok han examen artium og begynte som skuespillerelev ved Det Nye Teater, samtidig som han studerte filologi ved Universitetet i Oslo. Da teatrene ble stengt under krigen, flyktet han til England.
Etter krigen vendte han hjem og tok opp skuespilleryrket og filologistudiene. Han forble skuespiller ved samme teater frem til 1950, bare avbrutt av studieopphold i utlandet. Under et halvårsopphold i Italia fordypet han seg i kunsthistorie, og senere dro han til Cambridge hvor han fullførte sin magistergradsavhandling om Ben Jonsons syn på komediens mål og midler. Høsten 1950 fikk han prøve seg som regiassistent da Det Nye Teater satte opp komedien Elsker, elsker ikke av den franske dramatikeren Jean Anouilh. Etter dette var han aktiv som regissør ved en rekke norske teatre helt frem til 1989.
Oljeplattform

Hovedelementene som utgjør en oljeplattform

Hovedelementene i oljeplattformene er understellet og dekket. I noen tilfeller er understellet bygget fast i store lagringstanker for råolje som står på havbunnen.
Funksjonen til understellet er å skape en stabil understøttelse for dekket. Dekket skal ha plass for anlegg og utstyr som må utplasseres for at plattformen skal tjene sine funksjoner. Dekket skal dessuten utgjøre grunnlag for en trygg arbeidsplass.
Severin Frederich Holmer

Familieliv

Severin Frederich Holmer ble født i Skien i 1795, som sønn av Peder Humble Holmer og Karen Christine Møller. Han var gift med Anne Cathinca Berg og sammen hadde de to døtre.

Karriere

Etter at byformannskapsloven ble vedtatt skulle det første valget til bystyre og formannskap være gjennomført innen mars 1837. I Bodø kunne valget derimot ikke gjennomføres, ettersom bare 15 av byens 250 innbyggere hadde stemmerett, og loven krevde at kommunestyret skulle bestå av 16 representanter. Det ble derfor vedtatt i kongelig resulusjon 9. januar 1938 at Bodø bare trengte å velge et bystyre på 9 representanter og et formannskap på tre. Holmer ble valgt inn i formannskapet med 10 stemmer
Melchior Koch møtte som en av tre medlemmer til Bodøs første formannskapsmøte i 29. oktober 1839, sammen med toller Melchior Koch og kjøpmann Wollf. Holmer ble da valg til ordfører, mens Koch ble viseordfører. Holmer overtok i 1840 som toller i Bodø, etter Johan Berg.
Holmer ble på nytt valgt som ordfører i 1850.
Macrodorcas (Epidorcus) denticulatus

Utseende

En middelsstor til stor (hannen 24-52 millimeter), slank, matt svart hjortebille. Hannen har lange, slanke, buede kjever med tenner langs hele lengden, en litt lengre, butt tann ved roten. Pronotum er rundet. Hunnen er mindre og nokså matt, uten forstørrede kjever, fint og nokså tett punktert.

Levevis

Larvene utvikler seg i morken ved av løvtrær.

Utbredelse

Arten er kjent fra Thailand og Vietnam.
Maxwell (mikroarkitektur)

Maxwell er kodenavnet for en grafikkprosessor mikroarkitektur utviklet av Nvidia og er etterfølgeren til Kepler-arkitekturen. Maxwell arkitekturen ble introdusert i senere modeller i GeForce 700-serien, og ble også brukt i GeForce 800M-, GeForce 900- og Quadro Kxxx-serien. Alle Maxwell prosessorer blir produsert med 28 nm transistorer.

Første generasjons Maxwell-prosessorer

De aller første Maxwellbaserte produktene som kom på markedet var GeForce GTX 750 og GTX 750 Ti. Begge ble lansert 18. februar 2014, med prosessornavnet GM107. Tidligere GeForce 700-serie skjermkort hadde brukt Kepler-baserte prosessorer med kodenavnet GK1xx. GM10x-grafikkprosessorene blir også brukt i GeForce 800M- og Quadro Kxxx-serien. Disse prosessorene har få forbrukerorienterte egenskaper, Nvidia fokuserte istedenfor på å forbedre strømeffektivitet fra den tidligere Keplerarkitekturen.

Etterfølger

Etter Maxwell, kommer en ny serie grafikkprosessorer med navnet Pascal.
Euonthophagus

Levevis

Larvene utvikler seg i gjødsel som foreldrene har gravd ned.
Megapyga

Utseende

Middelsstore, brede og noe flate, avlangt ovale, blanke, mørke skjoldbiller. Som oftest er pronotum og den indre del av antennene rødlig eller oransje, dekkvingene svarte. Hodet er lite, pronotum og dekkvingene bredt rundede, bredest et stykke bak roten. Hodet er knapt synlig ovenfra. Antennene er ganske tynne, betydelig lengre enn hode + pronotum. Dekkvingene er litt ujevne, blanke, med fine punktrader.

Levevis

Både larver og voksne lever på planter og eter fra dem.

Utbredelse

Slekten er utbredt i Sørøst-Asia.
Smørsbroen

Smørsbroen er en veibro på fylkesvei 270/Markeveien i Bergen. Broen krysser Jon Smørs Gate (riksvei 555) og har en spennvidde på 17 meter. Smørsbroen er en hvelvbro i betong, med to kjørefelt, fortau på begge sider og parkeringsplasser på én side. Tidligere gikk også trikken i Bergen over Smørsbroen.
Broen ble åpnet i 1923 og rehabilitert i 1990/91. Den er spesiell fordi den har fasader i to ulike stilarter. Den nordøstlige fasaden er i nygotisk stil, mens den sørvestlige fasaden er i funksjonalistisk stil. Ved rehabiliteringen i 1991 ble broen utsmykket av kunstneren Arne Rygvold. I likhet med gaten under broen, er Smørsbroen oppkalt etter ridder og riksråd Jon Svaleson Smørs (ca. 1420-1483).
Smørsbroen er foreslått vernet i Nasjonal verneplan for veger, bruer og vegrelaterte kulturminner.
Laporte-regelen

Laporte regelen er en spektroskopisk utvalgt regel som bare gjelder for sentersymetriske molekyler (de med en inversjon av sentralatomet) og atomer. Regelen sier at elektroners overganger spare paritet, enten symmetri eller antisymmetry med hensyn til en inversjon av sentralatomet — dvs., g (gerade = par(tysk)) → g, eller u (ungerade = odde) → u er henholdsvis—forbudt. Tillatte overganger i slike molekyler må innebære en endring i paelritet, enten g → u eller u → g. Som en konsekvens, hvis et molekyl er sentersymetrisk, vil overgangen innenfor et gitt sett av s eller d orbitaler(dvs, de som bare innebære en omfordeling av elektroner i en gitt subskall) er forbudt.
Millionær for en aften

Handling

En skipsreder blir utsett til å redde et teater, som går med underskudd. En kvinnelig ballettdanser tror at rederen er journalist og ber ham om å spille skipsreder for å lure teaterdirektøren til å sette opp et stykke med henne som primadonna.
Mahāyānasūtraer

Mahāyānasūtraer er en genre av buddhistiske tekster som betraktes som kanonisk innenfor ulike retninger innenfor mahāyānabuddhismen. Omkring et hundre mahāyānasūtraer er bevart i den kinesiske buddhistiske kanon, den tibetanske buddhistiske kanon og i bevarte sanskrit-manuskripter.
BarentsObserver

BarentsObserver ble først etablert som internettbasert nyhetstjeneste i oktober 2002 under navnet Barentsnews av journalist Atle Staalesen i Kirkenes. I september 2003 skiftet tidsskriftet navn til BarentsObserver. Fra 2005 til 2015 ble BarentsObserver  drevet av det norske Barentssekretariatet. I oktober 2015 sluttet alle ansatte i BarentsObserver, og startet det uavhengige nyhetsnettstedet The Independent Barents Observer. BarentsObserver ble som en konsekvens nedlagt som nyhetsstjeneste.
BarentsObserver.com var en åpen internettbasert nyhetstjeneste med nyheter om og fra Barentsregionen. Nettstedet publiserte nyheter fra Norge, Sverige, Finland og Russland. Nyhetsnettstedet BarentsObserver ble ikke redigert ikke etter Redaktørplakaten.

Oppsigelsessaken 2015

Høsten 2015 valgte styret for Barentssekretariatet å avskjedige daværende redaktør Thomas Nilsen. Konflikten mellom redaktør og eiere skyldtes lang tids uenighet og ordskifte om hvorvidt nettstedet skulle redigeres og organiseres i tråd med prinsippene i Redaktørplakaten. Nilsen etablerte deretter The Independent Barents Observer. 
Konflikten og oppsigelsessaken fikk stor oppmerksomhet i norske medier og reaksjoner fra de norske presseorganisasjonene Norsk Redaktørforening og Norsk Journalistlag.
Venor

Venor AS er et firma i Kautokeino i Finnmark som ble startet i 1984, og er verdens eldste eksisterende produsent av lavvu.
De regnes som oppfinnerne av de moderne lavvuene som etterhvert er blitt allemannseie i Skandinavia. Av modeller som de var først ute med å utvikle, er blant annet Enstangslavvuene, Ovnslavvuene og Venorgammene. Firmaet har fremdeles sin produksjon i Kautokeino på Finnmarksvidda.
Kristian Laake

Tidlig karriere

Kristian Kristiansen Laake ble født på Laake gård i Hovin sogn i Ullensaker 9. april 1875. Mellom 1931 og 1933 var han sjef for generalstaben, og fra 1931 var han også kommanderende general (KG). Som KG utarbeidet han hærordningen av 1933 for Forsvarsdepartementet. Som øverste militære ansvarlig for hærens mobilisering viste han lite initiativ i dagene før 9. april 1940, selv om han støttet generalstabssjef oberst Rasmus Hatledals mobiliseringsforslag.

Angrepet på Norge i 1940

Etter mobiliseringsbeslutningen om morgenen den 9. april maktet han heller ikke å sikre generalstabens oppsetting til Hærens overkommando, og oppholdt seg ikke ved staben de første timene. Om ettermiddagen ankom han staben som da hadde tatt tilhold på Eidsvold Landsgymnas, men ble bedt av forsvarsminister Birger Ljungberg om å møte regjeringen på Hamar. Regjeringen flyktet videre til Elverum, hvor også Laake kom senere på kvelden. Generalstabssjef Hatledal hadde dirigert generalstaben til Elverum via Skarnes, og først om natten lyktes det å samle avdelingslederne på Rena. Staben hadde sitt første møte på Rena om morgenen 10. april, og senere samme dag et møte med justisminister Terje Wold. I disse møtene ser det ut til at Laake var så oppgitt over regjeringen at han mente at videre motstand var håpløs og meningsløs. Om morgenen dagen etter ble han kalt til regjeringen på Nybergsund, og bedt om å søke avskjed. Etter at Laake hadde fratrått ble oberst Otto Ruge utnevnt til kommanderende general.
Politisk sognet Laake til Venstre, og begrunnelsen for hans opptreden var ikke politisk sympati for angriperne. Han anses for å være blant gruppen av eldre offiserer i 1940, som i mange år hadde advart mot nedbyggingen av forsvaret, og nå følte en veldig oppgitthet over å bli satt til side av de politiske myndigheter som var ansvarlige for nedbyggingen. Blant annet hadde han vært i Tyskland på 30-tallet og sett styrkeoppbyggingen til nazistene, men da han kom hjem og rapporterte om dette til regjeringen Nygaarsvold ble han avvist med at dette kun var spill for galleriet av tyskerne. Dette passet ikke inn i «det brukne geværs» politikk.  Som KG manglet Laake Ruges evne til å ta initiativ til improvisert motstand, på tvers av de i fred forberedte reglementer.
Undersøkelseskommisjonen av 1945 kritiserte Laake, men siden innstillingen var hemmeligstemplet frem til 1978, ble ikke kritikken offentlig kjent. De fleste historikerne i perioden skrev derfor bare om Laake at han gikk av for aldersgrensen 9. april, som tilfeldigvis var 65-årsdag. Dette var imidlertid ikke den virkelige grunn.
Laake døde 3. august 1950 og ligger gravlagt på Vestre Gravlund i Oslo.
Cable & Wireless

Cable & Wireless er et britisk telekommunikasjonsfirma. På midten av 1980-tallet ble firmaet det første i Storbritannia som tilbød en alternativ telefontjeneste til British Telecom. Senere tilbød firmaet også kabel-TV til sine kunder, men denne tjenesten ble tatt over av NTL i 2000.
Saga (Shigatse)

Saga (kinesisk: 萨嘎县; pinyin: Sàgā Xiàn) er et fylke i prefekturet Shigatse i den autonome region Tibet i Folkerepublikken Kina.
Befolkningen var på 11 414 innbyggere i 1999.

Samferdsel

Kinas riksvei 219 løper gjennom området. Den fører fra Kargilik i den autonome region Xinjiang til Lhazê i Tibet.
Morsmålsopplæring

Samisk og kvensk i skolen

Ifølge Galdu  har samiske elever rett til opplæring i samisk uansett hvor de bor i landet. Dette betyr at samiske elever har rett til opplæring i samisk språk. Kvensk er også mulig å ha som et andrespråk, men kun i de tre nordligste fylkene. 26.april 2005 erklærte regjeringa at de så på kvensk som et eget språk. Ifølge Boppa.no  omtaler læreplanen i finsk både finsk og kvensk språk og kultur.
Oh Laura

Gjennombruddet

Oh Laura ble dannet i 2004 men fikk ikke sitt gjennombrudd før 2007 med låten «Release Me» 
som var med i en TV-reklame for Saab. Låten tok førsteplassen i Trackslistan 13. mai 2007. Remixen ble også populær på nattklubber og Oh Laura ble kjent.
Max-Planck-Institut für demografische Forschung

Max-Planck-Institut für demografische Forschung holder til i Rostock, Tyskland. Det ble grunnlagt i 1996, og flyttet inn i nybygg i Rostock i 2002. Det er ett av 80 institutt ved Max Planck-instituttet (Max Planck Gesellschaft). Fra 1999 var det ledet av norske Jan Hoem (1939–2017).
Elizabeth Serenade

Norsk versjon

Juul Hansen og Åse Gjødsbøl Krogh har skrevet norske tekster
Spinogoephanes

Levevis

Larvene inne i små greiner og kvister.

Utbredelse

Artene lever på Madagaskar.
Rue Notre-Dame-des-Victoires

Rue Notre-Dame-des-Victoires er en gate i Paris i det 2. arrondissement.
Rue Notre-Dame-des-Victoires begynner ved Place des Petits-Pères 9 og slutter ved Rue Montmartre 141.
Nellikfly

Utseende

Middelsstore (vingespenn 27 – 40 mm for de norske artene), kraftige nattfly, mer eller mindre grå eller brune på farge, ofte med hvite flekker. Bakvingene er grå.

Levevis

Disse artene har larver som bare lever på frøene av planter i nellikfamilien (Caryophyllaceae), særlig smeller (Silene spp.). De voksne sommerfuglene flyr om natten, mest tidlig på sommeren. De besøker gjerne blomster, et interessant trekk er at de ofte selv bestøver de blomstene som larvene utvikler seg på frøene til. De har dermed en direkte interesse av at blomstene blir bestøvet. De fleste av artene finnes på tørre steder, ofte ute ved havet.

Utbredelse

Denne slekten finnes bare i Palearktis, Nord-Amerika og i Sørøst-Asia.
Limes

Tyskland

Limes i Tyskland kalles gjerne Den øvregermanske-raetiske limes og strekker seg 548 kilometer fra Rheinbrohl i Rheinland-Pfalz i sørvestlig retning til Regensburg i Bayern. Denne delen av Limes ble 15. juli 2005 oppført på UNESCOs liste over verdens kulturarv.

Storbritannia

Hadrians mur i England var oppført på verdensarvlisten allerede i 1987. Verdensarvlisten ble i 2008 utvidet med den antoninske mur i Skottland.
Hvem er redd for Virginia Woolf? (film)

Handling

I likhet med skuespillet handler filmen om paret George (Richard Burton) og Martha (Elizabeth Taylor), som etter en fest på universitetet inviterer et yngre par (George Segal og Sandy Dennis) med seg hjem til et «afterparty». Hjemme i huset fortsetter Martha og George med å drikke, og paret krangler og ydmyker hverandre på smarte måter. Av og til er de til og med fysisk voldelige mot hverandre. Det unge paret observerer dem i en blanding av fascinasjon og avsky.
Belmont (Sutton)

Historie

Belmont eksisterte ikke før på slutten av 1800-tallet. Belmonts jernbanestasjon ble åpnet i mai 1865 og ble opprinnelig kalt for «California Station» grunnet vertshuset California Arms på motsatt side av Brighton Road. Det hadde blitt bygd av John Gibbons omtrentlig i 1858. Stasjonen ble omdøpt til Belmont i 1875 og navnet ble tilknyttet landsbyen som deretter vokste opp rundt den. Den opprinnelig puben og vertshuset ble hardt skadde av tyske bombefly under den andre verdenskrig. Den nye bygningen som ble reist på samme sted, bygget i 1955, fikk navnet «The Belmont», men under ny ledelse i 2014 gikk den tilbake til sitt opprinnelige navn, The California.

Transport

Belmont stasjon betjener tog til Sutton, Epsom Downs og London Victoria.
Malthodes mysticus

Utbredelse

Malthodes mysticus finnes i Europa, østover i Asia. Finnes i Norge, utbredt, men ikke vanlig.

Levevis

De voksne (imago) finnes i juni, juli og ut i august. De observeres vanligvis på trær og busker, men oppsøker også blomster. Både larver og voksne er rovdyr og lever av andre mindre dyr.
Bergeforsen

Bergeforsen er et tettsted i Timrå kommune i Västernorrlands län i landskapet Medelpad i Sverige. I 2010 hadde tettstedet 1 563 innbyggere.
Talmud

Talmud (hebraisk תַּלְמוּד) er den store samlingen av sitater og uttalelser av jødiske skriftlærde som i tillegg til Tanákh har betydning for jødedommen i dag. Talmud ble skrevet ferdig på 500-tallet i Israel.
Talmud er et omfattende litterært verk som består av en rekke skriftlige samlinger av jødenes gamle muntlige læretradisjoner. Det hebraiske ordet talmud betyr «studium», og Talmuds formål er studiet av Toraen (både den muntlige og den skriftlige).